РЕГЛАМЕНТ (ЕО) № 504/2009 НА КОМИСИЯТА
от 15 юни 2009 година
за изменение на Регламент (ЕО) № 546/2003 относно някои съобщения на данни във връзка с прилагането на Регламенти (ЕИО) № 2771/75, (ЕИО) № 2777/75 и (ЕИО) № 2783/75 на Съвета в секторите на яйцата и на птичето месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 192 във връзка с член 4 от него,
като взе предвид Регламент (ЕИО) № 2783/75 на Съвета от 29 октомври 1975 г. за общата система за търговия с яйчен албумин и млечен албумин (2), и по-специално член 10 от него,
като има предвид, че:
(1)
Регламент (ЕО) № 546/2003 на Комисията (3) предвижда, че всеки четвъртък държавите-членки съобщават на Комисията продажната цена, прилагана от центровете за опаковане на яйца от категория А от кокошки, отглеждани в клетки, като средна стойност между категории L и M. Някои държави-членки са транспонирали Директива 1999/74/ЕО на Съвета от 19 юли 1999 г. за установяване на минимални изисквания за защитата на кокошки носачки (4), като на своята територия са наложили по-строги стандарти относно хуманното отношение към животните в сравнение с минималните стандарти, посочени в същата директива. В резултат на това някои методи на отглеждане на кокошки носачки не се прилагат вече във всички държави-членки. Следователно държавите-членки, които вече не могат да съобщават цената на яйца, произведени в клетки, следва да съобщават на Комисията цената на яйцата, произведени на закрито.
(2)
С оглед на хармонизиране всички съобщения относно цените в сектора на месото следва да се изпращат в един и същи ден от седмицата. Поради това е уместно съобщението да се извършва в сряда.
(3)
Следователно Регламент (ЕО) № 546/2003 следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 546/2003 параграф 1 се заменя със следното:
„1. Всяка сряда най-късно до 12 часа на обяд (брюкселско време) държавите-членки съобщават на Комисията по електронен път:
а)
продажната цена, прилагана от центровете за опаковане на яйца от категория А от кокошки, отглеждани в клетки, като средна стойност между категории L и M, или когато отглеждане в клетки вече няма представителен характер - продажната цена на яйца, снесени от кокошки носачки, отглеждани на закрито, като се посочва, че продажната цена се отнася за яйца, произведени на закрито;.
б)
продажната цена, прилагана от птицекланици, или цената на едро, установена на представителните тържища, за цели пилета от категория А, известни като „пилета 65 %“, или за друг търговски вид цели пилета, ако последният е по-представителен.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 юни 2009 година.